stanford-oval/wikipedia huggingface dataset:
สุรินทร์ เทพกาญจนา
ประวัติ

สุรินทร์ เกิดเมื่อวันที่ 5 ตุลาคม พ.ศ. 2465 ที่ ตำบลท่าฉลอม อำเภอเมืองสมุทรสาคร จังหวัดสมุทรสาคร สำเร็จการศึกษาชั้นมัธยมจากโรงเรียนสมุทรสาครวิทยาลัย ปริญญาตรีทางกฎหมาย ธรรมศาสตรบัณฑิต (ธ.บ.) เมื่อปี พ.ศ. 2490 จากมหาวิทยาลัยธรรมศาสตร์และการเมือง เขามีบุตรเป็นนักการเมืองคือ พงศ์เทพ เทพกาญจนา อดีตรองนายกรัฐมนตรี และรัฐมนตรีหลายกระทรวง
งานการเมือง

สุรินทร์ เทพกาญจนา เป็นนักการเมืองชาวสมุทรสาคร ได้รับเลือกตั้งเป็นสมาชิกสภาผู้แทนราษฎรจังหวัดสมุทรสาคร ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย ซึ่งมีจอมพลถนอม กิตติขจร เป็นหัวหน้าพรรค และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม นำโดยนายทวิช กลิ่นประทุม และเขาได้รับตำแหน่งเป็นรองหัวหน้าพรรคธรรมสังคม
หลังการเลือกตั้ง พ.ศ. 2518 หม่อมราชวงศ์คึกฤทธิ์ ปราโมช หัวหน้าพรรคกิจสังคม ซึ่งมี ส.ส.ในสภาผู้แทนราษฎรเพียง 18 เสียง สามารถรวบรวมเสียงสนับสนุนจากพรรคต่าง ๆ จัดตั้งรัฐบาลได้สำเร็จ และนายสุรินทร์ เทพกาญจนา ได้รับแต่งตั้งเป็นรัฐมนตรีว่าการกระทรวงอุตสาหกรรม เป็น 1 ใน 9 รัฐมนตรีของพรรคธรรมสังคม ในขณะดำรงตำแหน่งถือได้ว่าเป็นผู้ที่มีบทบาทในการเร่งรัดพัฒนาแก๊สธรรมชาติในอ่าวไทย
ต่อมาได้ดำรงตำแหน่งนายกเทศมนตรีเมืองสมุทรสาคร และเป็นนายกสมาคมสันนิบาตเทศบาลแห่งประเทศไทย รวมทั้งเป็นผู้บุกเบิกเมืองมหาชัย
ถึงแก่อนิจกรรม

นายสุรินทร์ ถึงแก่กรรมเมื่อวันที่ 5 ธันวาคม พ.ศ. 2541 อายุ 76 ปี และได้มีพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร วันจันทร์ที่ 4 มิถุนายน พ.ศ. 2544
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
เขาตองไว่ง์

| เขาตองไว่ง์ |
| --- | --- |
ทิวทัศน์จากยอดเขาตองไว่ง์
จุดสูงสุด
ความสูง เหนือระดับน้ำทะเล: 313 เมตร (1,027 ฟุต) 
รายชื่อ: รายชื่อภูเขาในประเทศพม่า
พิกัด: 16°54′19″N 97°45′01″E﻿ / ﻿16.90528°N 97.75028°E﻿ / 16.90528; 97.75028 
ข้อมูลทางภูมิศาสตร์
เขาตองไว่ง์ที่ตั้งเขาตองไว่ง์ในประเทศพม่า 
ที่ตั้ง: พะอัน รัฐกะเหรี่ยง ประเทศพม่า
การพิชิต
พิชิตครั้งแรก: ไม่ทราบ
เส้นทางง่ายสุด: ปีนเขา
เขาตองไว่ง์ (พม่า: တောင်ဝိုင်း, แปลว่า เขาโค้งมน) เป็นเขาที่ตั้งอยู่ทางตะวันออกเมืองพะอัน รัฐกะเหรี่ยง ประเทศพม่า ยอดเขาตองไว่ง์สูงจากระดับน้ำทะเล 313 เมตร (1,027 ฟุต) บนยอดเขามีเจดีย์ลอกะวิดู (လောကဝိဓူစေတီ) เป็นจุดสูงสุด เขาตองไว่ง์เป็นจุดหมายปลายทางสำหรับนักท่องเที่ยว มีชื่อเสียงในด้านทัศนียภาพและสภาพแวดล้อมทางธรรมชาติ หลังผ่านจุดชมทิวทัศน์ 3 จุดระหว่างปีนเขา จะมีบันไดเหล็กทอดไปสู่ยอดเขา
ระเบียงภาพ

บันไดเขาตองไว่ง์
บนยอดเขาตองไว่ง์
ทัศนียภาพบนเขาตองไว่ง์
เจดีย์ลอกะวิดู
รายการภาพธงชาติ

เนื้อหาในหน้านี้เป็นรายการภาพธงชาติของประเทศต่าง ๆ ซึ่งแบ่งตามทวีป โดยยึดตามรายชื่อที่ปรากฏในหน้าบทความ รายชื่อประเทศ ดินแดน และเมืองหลวง (อ้างอิงตามการบัญญัติของราชบัณฑิตยสถานของไทย) ทั้งนี้รายชื่อดังกล่าวได้มีการเรียงลำดับใหม่ตามพจนานุกรม โดยยึดตามชื่อสามัญของแต่ละประเทศในภาษาไทยเป็นหลัก
ทั้งนี้ สำหรับประเทศที่ไม่ได้รับการยอมรับจากรัฐเอกราช หรือได้รับการยอมรับบางส่วนได้แยกเป็นหัวข้อย่อยอีกกลุ่มหนึ่งในบทความนี้ โดยแสดงรายชื่อด้วยอักษรตัวเอนและเรียงลำดับตามชื่อสามัญเช่นเดียวกับกลุ่มประเทศที่เป็นรัฐเอกราช
ธงรัฐเอกราช > ทวีปเอเชีย

ราชอาณาจักรกัมพูชา
รัฐกาตาร์
สาธารณรัฐเกาหลี
 (เกาหลีใต้)
สาธารณรัฐประชาธิปไตยประชาชนเกาหลี
 (เกาหลีเหนือ)
สาธารณรัฐคาซัคสถาน
สาธารณรัฐคีร์กีซ (คีร์กีซสถาน)
รัฐคูเวต
จอร์เจีย
ราชอาณาจักรฮัชไมต์จอร์แดน
สาธารณรัฐประชาชนจีน
ราชอาณาจักรซาอุดีอาระเบีย
สาธารณรัฐอาหรับซีเรีย
สาธารณรัฐไซปรัส
ญี่ปุ่น
สาธารณรัฐประชาธิปไตยติมอร์-เลสเต
สาธารณรัฐตุรกี
เติร์กเมนิสถาน
สาธารณรัฐทาจิกิสถาน
ราชอาณาจักรไทย
สหพันธ์สาธารณรัฐประชาธิปไตยเนปาล
เนอการาบรูไนดารุซซาลาม
สาธารณรัฐประชาชนบังกลาเทศ
ราชอาณาจักรบาห์เรน
สาธารณรัฐอิสลามปากีสถาน
รัฐปาเลสไตน์
สาธารณรัฐแห่งสหภาพพม่า (เมียนมา)
สาธารณรัฐฟิลิปปินส์
ราชอาณาจักรภูฏาน
สาธารณรัฐมัลดีฟส์
มาเลเซีย
มองโกเลีย
สาธารณรัฐเยเมน
สาธารณรัฐประชาธิปไตยประชาชนลาว
สาธารณรัฐเลบานอน
สาธารณรัฐสังคมนิยมเวียดนาม
สาธารณรัฐสังคมนิยมประชาธิปไตยศรีลังกา
สหรัฐอาหรับเอมิเรตส์
สาธารณรัฐสิงคโปร์
เอมิเรตอิสลามอัฟกานิสถาน
สาธารณรัฐอาเซอร์ไบจาน
สาธารณรัฐอาร์มีเนีย
สาธารณรัฐอินเดีย
สาธารณรัฐอินโดนีเซีย
สาธารณรัฐอิรัก
สาธารณรัฐอิสลามอิหร่าน
รัฐอิสราเอล
สาธารณรัฐอุซเบกิสถาน
รัฐสุลต่านโอมาน
ธงรัฐเอกราช > เขตโอเชียเนีย

สาธารณรัฐคิริบาส
รัฐเอกราชซามัว
หมู่เกาะโซโลมอน
ราชอาณาจักรตองงา (ตองกา)
ตูวาลู
นิวซีแลนด์
สาธารณรัฐนาอูรู
รัฐเอกราชปาปัวนิวกินี
สาธารณรัฐปาเลา
สาธารณรัฐฟีจี
สหพันธรัฐไมโครนีเซีย
สาธารณรัฐหมู่เกาะมาร์แชลล์
สาธารณรัฐวานูวาตู
เครือรัฐออสเตรเลีย
ธงรัฐเอกราช > ทวีปยุโรป

สาธารณรัฐเฮลเลนิก (กรีซ)
สาธารณรัฐโครเอเชีย
สาธารณรัฐเช็ก (เช็กเกีย)
สาธารณรัฐซานมารีโน
สาธารณรัฐเซอร์เบีย
ราชอาณาจักรเดนมาร์ก
ราชอาณาจักรนอร์เวย์
ราชอาณาจักรเนเธอร์แลนด์
บอสเนียและเฮอร์เซโกวีนา
สาธารณรัฐบัลแกเรีย
ราชอาณาจักรเบลเยียม
สาธารณรัฐเบลารุส
สาธารณรัฐโปรตุเกส
สาธารณรัฐโปแลนด์
สาธารณรัฐฝรั่งเศส
สาธารณรัฐฟินแลนด์
มอนเตเนโกร
สาธารณรัฐมอลโดวา
สาธารณรัฐมอลตา
สาธารณรัฐมาซิโดเนียเหนือ
ราชรัฐโมนาโก
ยูเครน
สหพันธ์สาธารณรัฐเยอรมนี
สหพันธรัฐรัสเซีย
โรมาเนีย
ราชรัฐลักเซมเบิร์ก
สาธารณรัฐลัตเวีย
ราชรัฐลีชเทินชไตน์
สาธารณรัฐลิทัวเนีย
นครรัฐวาติกัน
ราชอาณาจักรสเปน
สาธารณรัฐสโลวัก (สโลวาเกีย)
สาธารณรัฐสโลวีเนีย
สมาพันธรัฐสวิส
ราชอาณาจักรสวีเดน
สหราชอาณาจักรบริเตนใหญ่และไอร์แลนด์เหนือ
สาธารณรัฐออสเตรีย
ราชรัฐอันดอร์รา
สาธารณรัฐอิตาลี
สาธารณรัฐเอสโตเนีย
สาธารณรัฐแอลเบเนีย
ไอซ์แลนด์
ไอร์แลนด์
ฮังการี
ธงรัฐเอกราช > ทวีปแอฟริกา

สาธารณรัฐกานา
สาธารณรัฐกาบอง
สาธารณรัฐกาบูเวร์ดี (เคปเวิร์ด)
สาธารณรัฐกินี
สาธารณรัฐกินี-บิสเซา
สาธารณรัฐแกมเบีย
สาธารณรัฐโกตดิวัวร์ (ไอวอรีโคสต์)
สาธารณรัฐคองโก (คองโก-บราซาวีล)
สาธารณรัฐประชาธิปไตยคองโก (คองโก-กินชาซา)
สหภาพคอโมโรส
สาธารณรัฐเคนยา
สาธารณรัฐแคเมอรูน
สาธารณรัฐจิบูตี
สาธารณรัฐชาด
สาธารณรัฐซิมบับเว
สาธารณรัฐซูดาน
สาธารณรัฐซูดานใต้
สาธารณรัฐเซเชลส์
สาธารณรัฐเซเนกัล
สาธารณรัฐประชาธิปไตยเซาตูเมและปรินซีปี
สาธารณรัฐเซียร์ราลีโอน
สาธารณรัฐแซมเบีย
สหพันธ์สาธารณรัฐโซมาเลีย
สาธารณรัฐตูนิเซีย
สาธารณรัฐโตโก
สหสาธารณรัฐแทนซาเนีย
สาธารณรัฐนามิเบีย
สหพันธ์สาธารณรัฐไนจีเรีย
สาธารณรัฐไนเจอร์
สาธารณรัฐบอตสวานา
สาธารณรัฐบุรุนดี
บูร์กินาฟาโซ
สาธารณรัฐเบนิน
สาธารณรัฐมอริเชียส
สาธารณรัฐอิสลามมอริเตเนีย
สาธารณรัฐมาดากัสการ์
สาธารณรัฐมาลาวี
สาธารณรัฐมาลี
สาธารณรัฐโมซัมบิก
ราชอาณาจักรโมร็อกโก
สาธารณรัฐยูกันดา
สาธารณรัฐรวันดา
ลิเบีย
ราชอาณาจักรเลโซโท
สาธารณรัฐไลบีเรีย
ราชอาณาจักรเอสวาตินี
สาธารณรัฐอิเควทอเรียลกินี
สาธารณรัฐอาหรับอียิปต์
สหพันธ์สาธารณรัฐประชาธิปไตยเอธิโอเปีย
รัฐเอริเทรีย
สาธารณรัฐแองโกลา
สาธารณรัฐแอฟริกากลาง
สาธารณรัฐแอฟริกาใต้
สาธารณรัฐประชาธิปไตยประชาชนแอลจีเรีย
ธงรัฐเอกราช > ทวีปอเมริกาเหนือ

สาธารณรัฐกัวเตมาลา
กรีเนดา
สาธารณรัฐคอสตาริกา
สาธารณรัฐคิวบา
แคนาดา
จาเมกา
สหพันธรัฐเซนต์คิตส์และเนวิส
เซนต์ลูเชีย
เซนต์วินเซนต์และเกรนาดีนส์
สาธารณรัฐโดมินิกัน
ตรินิแดดและโตเบโก
เครือรัฐดอมินีกา
บาร์เบโดส
เครือรัฐบาฮามาส
เบลีซ
สาธารณรัฐนิการากัว
สาธารณรัฐปานามา
สหรัฐเม็กซิโก
สหรัฐอเมริกา
สาธารณรัฐเอลซัลวาดอร์
แอนทีกาและบาร์บิวดา
สาธารณรัฐฮอนดูรัส
สาธารณรัฐเฮติ
ธงรัฐเอกราช > ทวีปอเมริกาใต้

สาธารณรัฐสหกรณ์กายอานา
สาธารณรัฐโคลอมเบีย
สาธารณรัฐชิลี
สาธารณรัฐซูรินาม
สหพันธ์สาธารณรัฐบราซิล
รัฐพหุชนชาติแห่งโบลิเวีย
สาธารณรัฐปารากวัย
สาธารณรัฐเปรู
สาธารณรัฐโบลีวาร์เวเนซุเอลา
สาธารณรัฐอาร์เจนตินา
สาธารณรัฐบูรพาอุรุกวัย
สาธารณรัฐเอกวาดอร์
ธงรัฐที่ไม่ได้รับการรับรองจากนานาชาติส่วนใหญ่

สาธารณรัฐคอซอวอ
สาธารณรัฐประชาธิปไตยอาหรับซาห์ราวี
สาธารณรัฐตุรกีแห่งไซปรัสเหนือ
สาธารณรัฐโซมาลีแลนด์
สาธารณรัฐจีน
 (ไต้หวัน)
สาธารณรัฐมอลเดเวียพรีดเนสโตรวี
 (ทรานส์นีสเตรีย)
สาธารณรัฐออสซีเชียใต้–รัฐอาลาเนีย
สาธารณรัฐอับฮาเซีย
ธงรัฐสัมพันธ์เสรี

นีวเว
หมู่เกาะคุก
เปลว สีเงิน

| โรจน์ งามแม้น |
| --- | --- |
เปลว สีเงินในปี 2553
เกิด: พ.ศ. 2487 (อายุ 80 ปี) จังหวัดสมุทรสงคราม ประเทศไทย
นามปากกา: เปลว สีเงิน
อาชีพ: นักเขียน, นักข่าว, นักหนังสือพิมพ์
สัญชาติ:  ไทย
ช่วงปีที่ทำงาน: พ.ศ. 2514 - ปัจจุบัน
เปลว สีเงิน เป็นนามปากกาของ โรจน์ งามแม้น ประธานกรรมการบริหารบริหารหนังสือพิมพ์ ไทยโพสต์ นักหนังสือพิมพ์อาวุโส ผู้เขียนบทความวิเคราะห์การเมืองและสังคม  ตีพิมพ์ในหน้า 5 ของหนังสือพิมพ์ไทยโพสต์ ชื่อคอลัมน์ "คนปลายซอย" เคยเขียนบทความวิเคราะห์ปัญหาทางด้านการเมือง เศรษฐกิจ และสังคม ชื่อคอลัมน์ "สะบัดปากกา ตีแสกหน้า" ตีพิมพ์ในหนังสือพิมพ์ไทยรัฐ ระหว่างปี พ.ศ. 2523-2534 ใช้นามปากกา "เปลว สีเงิน" ก่อนจะลาออกมาร่วมก่อตั้งหนังสือพิมพ์สยามโพสต์ และไทยโพสต์ในเวลาต่อมา
เปลว สีเงิน ได้รับการเชิดชูเกียรติ รางวัล "นักเขียนอมตะ" (อมตะ ไรเตอร์ อวอร์ด) คนที่ 2 ประจำปี พ.ศ. 2548 จากมูลนิธิอมตะ โดยนายวิกรม กรมดิษฐ์
ประวัติ

โรจน์ งามแม้น เกิดเมื่อ พ.ศ. 2487 ที่จังหวัดสมุทรสงคราม จบชั้นมัธยมที่โรงเรียนวัดโพธิ์ กรุงเทพฯ  เริ่มเขียนหนังสือเมื่ออายุ 14 ปี เขียนเรื่องส่งหนังสือพิมพ์ต่าง ๆ  เคยเป็นนักการเฝ้าโรงพิมพ์ประชาธิปไตย และฝึกหัดตนเองจนได้เป็นนักข่าวอาชญากรรมของหนังสือพิมพ์เกียรติศักดิ์  พ.ศ. 2514 เป็นหัวหน้าข่าวหน้าหนึ่งของหนังสือพิมพ์บ้านเมือง และได้เลื่อนขั้นเป็นหัวหน้าข่าวภูมิภาค เขียนคอลัมน์ข่าวอาชญากรรมใช้นามปากกา "นายจิบ" ด้วยสำนวนสนุกสนานเฉพาะตัว ต่อมาจึงย้ายไปอยู่หนังสือพิมพ์ดาวสยาม
โรจน์เริ่มใช้นามปากกา "เปลว สีเงิน" เมื่อเขียนคอลัมน์ "เตะผ่าหมาก" ตีพิมพ์ในหนังสือพิมพ์เดลินิวส์ ก่อนจะลาออกไปรับตำแหน่งหัวหน้าข่าวหน้าหนึ่ง หนังสือพิมพ์ไทยรัฐ และเขียนคอลัมน์ "สะบัดปากกา ตีแสกหน้า" ต่อมา พ.ศ. 2534 รับตำแหน่งหัวหน้ากองบรรณาธิการ และเขียนคอลัมน์ "ระหว่างบรรทัด" ในหนังสือพิมพ์สยามโพสต์ ซึ่งเป็นหนังสือพิมพ์ภาษาไทยในเครือบางกอกโพสต์ และลาออกไปก่อตั้งหนังสือพิมพ์ไทยโพสต์ ตีพิมพ์ฉบับแรกเมื่อวันที่ 21 ตุลาคม พ.ศ. 2539
นายโรจน์ได้รับพระราชทานปริญญาศึกษาศาสตรมหาบัณฑิตกิตติมศักดิ์ ศึกษาศาสตรมหาบัณฑิตกิตติมศักดิ์ (เทคโนโลยีและสื่อสารการศึกษา) จากมหาวิทยาลัยเทคโนโลยีราชมงคลธัญบุรี  เมื่อวันที่ 16 ธันวาคม พ.ศ. 2552 โดยทางอธิการบดีมหาวิทยาลัยให้เหตุผลว่า นายโรจน์ประสบความสำเร็จในการประกอบวิชาชีพด้านสื่อสารมวลชนอย่างสร้างสรรค์และมีการพัฒนาอย่างต่อเนื่อง  อีกทั้งยังเป็นแบบอย่างที่ดีให้แก่นักหนังสือพิมพ์รุ่นหลัง  ทั้งในด้านความรู้ความสามารถในการเขียนคอลัมน์  ที่มีสำนวนภาษาเฉพาะตัว  การใช้ภาษาไทยเรียบง่ายและน่าสนใจ  ถูกต้องตามหลักไวยากรณ์  สามารถอธิบายเรื่องยากให้เข้าใจง่าย
แหล่งข้อมูลอื่น

“เปลว สีเงิน”คม...เจ็บ...ลึก จาก positioningmag
| ด ค กผู้ได้รับรางวัลอมตะ |
| --- | --- |
นักเขียนอมตะ (อมตะ ไรเตอร์ อวอร์ด):  ศักดิชัย บำรุงพงศ์ (เสนีย์ เสาวพงศ์)  โรจน์ งามแม้น (เปลว สีเงิน)  โกวิท เอนกชัย (เขมานันทะ)  สมบัติ พลายน้อย (ส. พลายน้อย) 
| ด ค กหนังสือพิมพ์ไทยรัฐ |
| --- | --- | --- |
| องค์กร | บริษัท วัชรพล จำกัด · มูลนิธิไทยรัฐ · โรงเรียนไทยรัฐวิทยา • บริษัท โพลีพลัส เอ็นเตอร์เทนเม้นท์ จำกัด |  |
| ผู้บริหาร | กำพล วัชรพล · คุณหญิงประณีตศิลป์ วัชรพล · สราวุธ วัชรพล · ยิ่งลักษณ์ วัชรพล · อรพรรณ วัชรพล |  |
| คอลัมนิสต์ | สมชาย กรุสวนสมบัติ (ซูม, จ่าแฉ่ง) · นิติภูมิ นวรัตน์ · หม่อมราชวงศ์ถนัดศรี สวัสดิวัตน์ · สุนีย์ สินธุเดชะ · สมชัย กตัญญุตานันท์ (ชัย ราชวัตร) · ศักดา แซ่เอียว (เซีย) · ทีมงานนิตยสารต่วย'ตูน · ประยูร จรรยาวงษ์ · แถมสิน รัตนพันธุ์ (ลัดดา) · สาทิส อินทรกำแหง · แสงชัย สุนทรวัฒน์ · โรจน์ งามแม้น (เปลว สีเงิน) · ดีพร้อม ไชยวงศ์เกียรติ |  |
| สื่อ | ไทยรัฐทีวี (รายชื่อผู้ประกาศข่าวและผู้รายงานข่าว) |  |
หมวดหมู่
วิโรจน์ ณ บางช้าง

| วิโรจน์ ณ บางช้าง ท> ช., ท.ม. |
| --- | --- |

ข้อมูลส่วนบุคคล
เกิด: 17 มีนาคม พ.ศ. 2492 อำเภออัมพวา จังหวัดสมุทรสงคราม
เสียชีวิต: 6 กุมภาพันธ์ พ.ศ. 2557 (อายุ 65 ปี)
พรรคการเมือง: ประชาธิปัตย์ (2531-2539)

นายวิโรจน์ ณ บางช้าง หรือ พระวิโรจน์ ภูริสีโร เป็นอดีตสมาชิกสภาผู้แทนราษฎรจังหวัดสมุทรสงคราม 1 สมัย สังกัดพรรคประชาธิปัตย์ และเป็นนายกสมาคมพลังผู้บริโภคแห่งประเทศไทย
ประวัติ

วิโรจน์ ณ บางช้าง เคยรับราชการในสังกัดกระทรวงเกษตรและสหกรณ์ ต่อมาได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 แต่ไม่ได้รับเลือกตั้ง ต่อมาได้รับเลือกตั้งเป็นสมาชิกสภาผู้แทนราษฎรจังหวัดสมุทรสงคราม จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคประชาธิปัตย์ ต่อมาในปี พ.ศ. 2535 เขาแพ้การเลือกตั้งให้กับร้อยตรี นุกูล ธนิกุล จากพรรคความหวังใหม่ ในการเลือกตั้ง 3 ครั้งติดต่อกัน เขาจึงประกาศยุติบทบาททางการเมือง และหันไปอุปสมบทในพุทธศาสนา
ต่อมาเขากลับมามีบทบาทในสังคมอีกครั้ง เมื่อได้ลงสมัครรับเลือกตั้งวุฒิสมาชิก ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ไม่ได้รับเลือกตั้ง และเข้ารับการสรรหาเป็นกรรมการปฏิรูปกฎหมาย แต่ไม่ได้รับเลือก
วิโรจน์ ณ บางช้าง ประกอบธุรกิจเกี่ยวกับตาลมะพร้าว และเข้ามามีบทบาทในฐานะนายกสมาคมพลังผู้บริโภคแห่งประเทศไทย รวมทั้งเคยได้รับการแต่งตั้งเป็นคณะกรรมการคุ้มครองผู้บริโภค กรุงเทพมหานคร ในสมัยของนายอภิรักษ์ โกษะโยธิน เป็นผู้ว่าราชการกรุงเทพมหานคร
วิโรจน์ ณ บางช้าง ได้อุปสมบทในพุทธศาสนา มีฉายาว่า "พระวิโรจน์ ภูริสีโร" จนกระทั่งมรณภาพ ในวันที่ 6 กุมภาพันธ์ พ.ศ. 2557 ด้วยโรตมะเร็งไต อายุ 65 ปี
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
อำเภอพุนพิน

| อำเภอพุนพิน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phunphin
คำขวัญ: เมืองแม่น้ำสองสาย องค์นารายณ์ล้ำค่า เจ้าพระยาท่าข้าม ถิ่นงามสวนสราญรมย์ อุดมอัญมณีศรีวิชัย เกรียงไกรสะพานจุลจอมเกล้า
แผนที่จังหวัดสุราษฎร์ธานี เน้นอำเภอพุนพิน
พิกัด: 9°6′35″N 99°13′55″E﻿ / ﻿9.10972°N 99.23194°E﻿ / 9.10972; 99.23194
ประเทศ:  ไทย
จังหวัด: สุราษฎร์ธานี
พื้นที่
 • ทั้งหมด: 1,240 ตร.กม. (480 ตร.ไมล์)
ประชากร (2564)
 • ทั้งหมด: 93,720 คน
 • ความหนาแน่น: 75.58 คน/ตร.กม. (195.8 คน/ตร.ไมล์)
รหัสไปรษณีย์ : 84130
รหัสภูมิศาสตร์: 8417
ที่ตั้งที่ว่าการ: ที่ว่าการอำเภอพุนพิน ถนนจุลจอมเกล้า ตำบลท่าข้าม อำเภอพุนพิน จังหวัดสุราษฎร์ธานี 84130
 ส่วนหนึ่งของสารานุกรมประเทศไทย
พุนพิน เป็นอำเภอตั้งอยู่ในจังหวัดสุราษฎร์ธานี เป็นอำเภอที่ตั้งของสถานีสุราษฎร์ธานีบนทางรถไฟสายใต้และท่าอากาศยานนานาชาติสุราษฎร์ธานี
ที่ตั้งและอาณาเขต

อำเภอพุนพินมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอท่าฉางและอ่าวไทย
ทิศตะวันออก ติดต่อกับอำเภอเมืองสุราษฎร์ธานีและอำเภอบ้านนาเดิม
ทิศใต้ ติดต่อกับอำเภอเคียนซา
ทิศตะวันตก ติดต่อกับอำเภอคีรีรัฐนิคมและอำเภอวิภาวดี
การแบ่งเขตการปกครอง > การปกครองส่วนภูมิภาค

อำเภอพุนพินแบ่งเขตการปกครองออกเป็น 16 ตำบล 98 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอพุนพินประกอบด้วยองค์กรปกครองส่วนท้องถิ่น 17 แห่ง ได้แก่
เทศบาลเมืองท่าข้าม ครอบคลุมพื้นที่บางส่วนของตำบลท่าข้าม
องค์การบริหารส่วนตำบลท่าข้าม ครอบคลุมพื้นที่ตำบลท่าข้าม (เฉพาะนอกเขตเทศบาลเมืองท่าข้าม)
องค์การบริหารส่วนตำบลท่าสะท้อน ครอบคลุมพื้นที่ตำบลท่าสะท้อนทั้งตำบล
องค์การบริหารส่วนตำบลลีเล็ด ครอบคลุมพื้นที่ตำบลลีเล็ดทั้งตำบล
องค์การบริหารส่วนตำบลบางมะเดื่อ ครอบคลุมพื้นที่ตำบลบางมะเดื่อทั้งตำบล
องค์การบริหารส่วนตำบลบางเดือน ครอบคลุมพื้นที่ตำบลบางเดือนทั้งตำบล
องค์การบริหารส่วนตำบลท่าโรงช้าง ครอบคลุมพื้นที่ตำบลท่าโรงช้างทั้งตำบล
องค์การบริหารส่วนตำบลกรูด ครอบคลุมพื้นที่ตำบลกรูดทั้งตำบล
องค์การบริหารส่วนตำบลพุนพิน ครอบคลุมพื้นที่ตำบลพุนพินทั้งตำบล
องค์การบริหารส่วนตำบลบางงอน ครอบคลุมพื้นที่ตำบลบางงอนทั้งตำบล
องค์การบริหารส่วนตำบลศรีวิชัย ครอบคลุมพื้นที่ตำบลศรีวิชัยทั้งตำบล
องค์การบริหารส่วนตำบลน้ำรอบ ครอบคลุมพื้นที่ตำบลน้ำรอบทั้งตำบล
องค์การบริหารส่วนตำบลมะลวน ครอบคลุมพื้นที่ตำบลมะลวนทั้งตำบล
องค์การบริหารส่วนตำบลหัวเตย ครอบคลุมพื้นที่ตำบลหัวเตยทั้งตำบล
องค์การบริหารส่วนตำบลหนองไทร ครอบคลุมพื้นที่ตำบลหนองไทรทั้งตำบล
องค์การบริหารส่วนตำบลเขาหัวควาย ครอบคลุมพื้นที่ตำบลเขาหัวควายทั้งตำบล
องค์การบริหารส่วนตำบลตะปาน ครอบคลุมพื้นที่ตำบลตะปานทั้งตำบล
ท่าอากาศยานนานาชาติสุราษฎร์ธานี ตั้งอยู่ในตำบลหัวเตย อำเภอพุนพิน จังหวัดสุราษฎร์ธานี ห่างจากบ้านดอนประมาณ 26 กิโลเมตร โดยใช้พื้นที่ร่วมกับกองทัพอากาศ (กองบิน 7 สุราษฎร์ธานี)
ท่าอากาศยานนานาชาติสุราษฎร์ธานี ประกาศเป็นท่าอากาศยานศุลกากรตั้งแต่เมื่อวันที่ 1 กันยายน พ.ศ. 2534
สำอางค์ เลิศถวิล

| สำอางค์ เลิศถวิล |
| --- | --- |
รู้จักในชื่อ: ยายสำอาง
เกิด: พ.ศ. 2467 จังหวัดสมุทรสงคราม
เสียชีวิต: 30 กันยายน พ.ศ. 2540 (72–73 ปี) กรุงเทพมหานคร
แนวเพลง: เพลงขอทาน  ·  ลำตัด
อาชีพ: นักร้อง  ·  นักดนตรี
เครื่องดนตรี: เสียงร้อง  ·  โทน
ช่วงปี: ประมาณ พ.ศ. 2470––2531
สำอางค์ เลิศถวิล (พ.ศ. 2467 – 30 กันยายน พ.ศ. 2540) เป็นนักดนตรีและนักร้องเพลงพื้นบ้านภาคกลางของประเทศไทย เชี่ยวชาญในเรื่องเพลงขอทานและลำตัด นอกจากนี้ยังเชี่ยวชาญการเล่นเครื่องดนตรีพื้นบ้านอย่างโทน ฉิ่ง ฉาบ เป็นต้น เธอเป็นแรงบันดาลใจให้ยืนยง โอภากุล นักร้องนำวงดนตรีเพื่อชีวิตคาราบาว สำหรับเพลง ยายสำอาง ซึ่งเป็นหนึ่งในเพลงที่มีชื่อเสียงของวง
ประวัติ

สำอางค์เกิดเมื่อราว พ.ศ. 2467 ที่อำเภออัมพวา จังหวัดสมุทรสงคราม ในครอบครัวชาวจีนอพยพ บิดามารดาได้ทอดทิ้งเธอไว้ที่วัดบางน้อยตั้งแต่แรกเกิดเนื่องจากยึดถือคติความเชื่อแบบจีนในเรื่องของการมีบุตร ต่อมาสองสามีภรรยาที่เป็นวณิพกรับเธอไปเลี้ยงเป็นบุตรบุญธรรม
ด้วยสุขภาพที่ไม่แข็งแรง และฐานะยากจนโดยไม่ได้รับการรักษา ทำให้เธอตาบอดตั้งแต่อายุ 4 ปี เธอได้รับการถ่ายทอดวิชาเพลงขอทานจากบิดามารดาบุญธรรม และตระเวนร้องเพลงขอทานตามงานวัดรวมถึงงานรื่นเริงในหลายโอกาส จนมีความเชี่ยวชาญในเรื่องของเพลงขอทานซึ่งเป็นดนตรีพื้นบ้านทางภาคกลางที่พัฒนามาจากลำตัด และมีเนื้อหาส่วนใหญ่เกี่ยวกับนิทานชาดก หรือนิทานพื้นบ้านในภาคกลาง สำอางมีน้ำเสียงการร้องที่เป็นเอกลักษณ์ สามารถร้องทั้งในแนวสนุกสนานและแนวเศร้า รวมทั้งยังเชี่ยวชาญในการเล่นเครื่องดนตรีอย่างโทน ฉิ่ง ฉาบ เป็นต้น
ในปี พ.ศ. 2525 เธอตระเวนร้องเพลงขอทานอยู่บริเวณบ้านของอภัย นาคคง อาจารย์ประจำวิทยาลัยเพาะช่าง จนความทราบไปถึงเอนก นาวิกมูล เรื่องราวของเธอจึงถูกบันทึกไว้ในหนังสือ อยู่อย่างชาวสยาม และยังถูกเชิญให้ไปแสดงการร้องเพลงขอทานและลำตัดที่ศูนย์สังคีตศิลป์ ธนาคารกรุงเทพ โดยได้มีโอกาสรวมงานกับหวังเต๊ะ ซึ่งเป็นนักร้องแนวลำตัดที่มีชื่อเสียงท่านหนึ่ง
เธอเสียชีวิตอย่างสงบในวันที่ 30 กันยายน พ.ศ. 2540 ที่กระท่อมหลังเล็กส่วนตัวริมคลองภาษีเจริญ สิริอายุประมาณ 73 ปี
ชีวิตส่วนตัว

สำอางค์เคยมีสามีถึงสามคน แต่ทั้งสามคนเสียชีวิตไปก่อนหน้านั้น โดยที่ไม่มีบุตรและธิดาด้วยกัน นอกจากนี้ เธอเคยถูกดูแลโดยกรมประชาสงเคราะห์ในช่วงเวลาหนึ่ง ก่อนที่ทางกรมประชาสงเคราะห์จะอนุญาตให้เธอออกมาใช้ชีวิตบั้นปลายอย่างสงบ โดยเธอหันมาทำอาชีพเหลาไม้ปิ้งไก่เพื่อเลี้ยงชีพ
วัฒนธรรมสมัยนิยม

ในปี พ.ศ. 2536 ยืนยง โอภากุล ประพันธ์และขับร้องเพลง ยายสำอาง ซึ่งอยู่ในสตูดิโออัลบั้ม ช้างไห้ สตูดิโออัลบั้มชุดที่ 13 ของคาราบาว โดยออกมาในรูปแบบทำนองจังหวะสามช่าผสมผสานกับเพลงขอทาน และกลายเป็นหนึ่งในเพลงที่มีชื่อเสียงของคาราบาว
แหล่งข้อมูลอื่น

30 กันยายน 2540 วันถึงแก่กรรม ยายสำอาง เลิศถวิล แม่เพลงขอทาน ข้อมูลจากเพจเฟซบุ๊กของคาราบาว
แฟนพันธุ์แท้ 2007

| แฟนพันธุ์แท้ 2007 |
| --- | --- |
ประเภท: เกมโชว์ ,ควิซโชว์
พัฒนาโดย: บริษัท เวิร์คพอยท์ เอ็นเทอร์เทนเมนท์ จำกัด (มหาชน)
พิธีกร: ปัญญา นิรันดร์กุล แทนคุณ จิตต์อิสระ เอก ฮิมสกุล
ประเทศแหล่งกำเนิด: ประเทศไทย
ภาษาต้นฉบับ: ไทย
ออกอากาศ
เครือข่าย: สถานีวิทยุโทรทัศน์กองทัพบกช่อง 5
ออกอากาศ: 2 มีนาคม พ.ศ. 2550 – 25 มกราคม พ.ศ. 2551
มีการเปลี่ยนแปลงรูปแบบของรายการครั้งใหญ่ เพื่อให้เกิดความสดใหม่ ตื่นเต้นและสนุกสนานมากยิ่งขึ้น แต่ยังคงเต็มไปด้วยสาระและความรู้ในแต่ละเรื่องเช่นเดิม ออกอากาศตั้งแต่วันที่ 2 มีนาคม 2550 จนถึงวันที่ 25 มกราคม 2551 มีการสลับเปลี่ยนพิธีกรในทุกเทป และเพิ่มของรางวัลสำหรับแฟนพันธุ์แท้แห่งปีเป็น 4,000,000 บาท
ซึ่งในปี 2007 นี้ มีแฟนพันธุ์แท้ทั้งหมด 24 เรื่อง เป็นเรื่องใหม่ 12 เรื่อง เรื่องเก่าที่นำมาจัดแข่งขันใหม่ 12 เรื่อง มีสุดยอดแฟนพันธุ์แท้ทั้งหมด 27 คน ตอบคำถามสุดยอดแฟนพันธุ์แท้ถูก  25 คน ตอบผิด 3 คน (โดยมี 1 คนที่กลับมาแข่งขันอีกครั้งแล้วตอบคำถามสุดยอดแฟนพันธุ์แท้ถูก) และในปีนี้มีสุดยอดแฟนพันธุ์แท้ที่เข้าร่วมชิงชัยสุดยอดแฟนพันธุ์แท้แห่งปี 2007 รวมทั้งสิ้น 24 คน และสุดยอดแฟนพันธุ์แท้แห่งปี 2007 มี 2 คน ก็คือ นิภาวรรณ ผดุงรส สุดยอดแฟนพันธุ์แท้สิ่งมหัศจรรย์ของโลก และ ปฏิภาค มีสมบูรณ์พูนสุข สุดยอดแฟนพันธุ์แท้โลกศิลปะ
พิธีกร

แฟนพันธุ์แท้ปี 2007 เป็นปีเดียวที่มีพิธีกรหลายคนซึ่งเคยเป็นสุดยอดแฟนพันธุ์แท้ มาเป็นพิธีกรสลับกันไปมาในแต่ละสัปดาห์ และเป็นแฟนพันธุ์แท้ปีสุดท้ายที่ปัญญา นิรันดร์กุล เป็นพิธีกรซึ่งได้เป็นพิธีกรในแฟนพันธุ์แท้ในปีนี้เพียงแค่ 2 เทปเท่านั้น
แทนคุณ จิตต์อิสระ (สุดยอดแฟนพันธุ์แท้ ความสัมพันธ์ไทย-จีน ปี2005)
เอก ฮิมสกุล (สุดยอดแฟนพันธุ์แท้ ฟุตบอลโลก 2 สมัย ปี 2002/2006,สุดยอดแฟนพันธุ์แท้ ฟุตบอลยูโร ปี 2004,สุดยอดแฟนพันธุ์แท้แห่งปี 2006)
ศิริลักษณ์ คิดชอบ (ผู้ช่วยพิธีกร)
พิธีกร > อดีต

ปัญญา นิรันดร์กุล
รายชื่อสุดยอดแฟนพันธุ์แท้ปี 2007

| ลำดับที่ | ชื่อ-นามสกุล | เรื่อง | วันที่ออกอากาศ | พิธีกร | ตอบ |
| --- | --- | --- | --- | --- | --- |
| 1. | ชัชวนันท์ สันธิเดช | แผ่นดินมังกร | 2 มีนาคม 2550 | แทนคุณ จิตต์อิสระ | ถูก |
| 2. | สุธน อภินันทเวช นันทขว้าง สิรสุนทร | แมนเชสเตอร์ยูไนเต็ด ครั้งที่ 2 | 9 มีนาคม 2550  16 มีนาคม 2550 | เอก ฮิมสกุล | ถูก |
| 3. | สรรัตน์ จิรบวรวิสุทธิ์ | ละครจักร ๆ วงศ์ ๆ | 23 มีนาคม 2550 | ปัญญา นิรันดร์กุล | ถูก |
| 4. | วราห์ มกราภิรมย์ สมบุญ เกรียงอารีกุล | ไอ้มดแดง ครั้งที่ 2 | 30 มีนาคม 2550 6 เมษายน 2550 | แทนคุณ จิตต์อิสระ | ถูก |
| 5. | นักรบ มูลมานัส | คนรักวัง | 13 เมษายน 2550 | แทนคุณ จิตต์อิสระ | ถูก |
| 6. | ผกามาศ วังบุญ | เพลงลูกทุ่ง ครั้งที่ 3 | 20 เมษายน 2550 | ปัญญา นิรันดร์กุล | ถูก |
| 7. | สมชาย สถานพงษ์ | หนังฮอลลีวู้ด ครั้งที่ 2 | 27 เมษายน 2550 | เอก ฮิมสกุล | ถูก |
| 8. | ดนัย นาควัชระ | ศิษย์พระพิฆเนศ | 4 พฤษภาคม 2550  11 พฤษภาคม 2550 | แทนคุณ จิตต์อิสระ | ถูก |
| 9. | ประจวบ บุญพูล | รถมือสอง ครั้งที่ 2 | 18 พฤษภาคม 2550 | เอก ฮิมสกุล | ไม่ถูก |
| 10. | ธนัท ชัยวชิระศักดิ์ ธนเดช รักษ์ชูชีพ | จตุคามรามเทพ | 25 พฤษภาคม 2550 1 มิถุนายน 2550 | เอก ฮิมสกุล | ถูก |
| 11. | ทิพย์วรรณ อรรถาโภชน์ (สมัยที่ 2) | วงเฉลียง ครั้งที่ 2 | 8 มิถุนายน 2550 | แทนคุณ จิตต์อิสระ | ไม่ถูก |
| 12. | สมหวัง ปัทมคันธิน | เปลือกหอย | 15 มิถุนายน 2550 | แทนคุณ จิตต์อิสระ | ถูก |
| 13. | นิภาวรรณ ผดุงรส  (เรื่องที่ 2 สมัยที่ 3) | สิ่งมหัศจรรย์ของโลก | 29 มิถุนายน 2550 | เอก ฮิมสกุล | ถูก |
| 14. | ธศร ยิ้มสงวน | ทมยันตี | 6 กรกฎาคม 2550 | แทนคุณ จิตต์อิสระ | ไม่ถูก |
| 15. | ประจวบ บุญพูล (สมัยที่ 2) | รถมือสอง ครั้งที่ 3 | 13 กรกฎาคม 2550 | เอก ฮิมสกุล | ถูก |
| 16. | พีรพงษ์ ธนกิจ | กันดั้ม | 20 กรกฎาคม 2550 | เอก ฮิมสกุล | ถูก |
| 17. | คมกฤช นภาลัย | ฟุตบอลไทย ครั้งที่ 2 | 27 กรกฎาคม 2550 | เอก ฮิมสกุล | ถูก |
| 18. | ธนปกรณ์ สุขสาลี | พระราชประวัติ รัชกาลที่ ๖ | 3 สิงหาคม 2550 | เอก ฮิมสกุล | ถูก |
| 19. | กฤตธี ภูมาศวิน | เทนนิส | 10 สิงหาคม 2550 | เอก ฮิมสกุล | ถูก |
| 20. | ศิวพร อโนทัยสินทวี (เรื่องที่ 2) | แฮร์รี่ พอตเตอร์ ครั้งที่ 2 | 17 สิงหาคม 2550 | แทนคุณ จิตต์อิสระ | ถูก |
| 21. | ชรินรัตน์ บาตรโพธิ์ (เรื่องที่ 2) | อุดม แต้พานิช | 24 สิงหาคม 2550 | เอก ฮิมสกุล | ถูก |
| 22. | เจนวิทย์ อภิชัยนันท์ (สมัยที่ 3) | แสตมป์ไทย ครั้งที่ 3 | 31 สิงหาคม 2550 | แทนคุณ จิตต์อิสระ | ถูก |
| 23. | อารัณย์ ชัยพิพัฒน์กุล (สมัยที่ 3)  (อภิสฤษฎิ์ อดิศาสุรารักษ์) | มวยปล้ำ WWE ครั้งที่ 3 | 7 กันยายน 2550 | เอก ฮิมสกุล | ถูก |
| 24. | วัชระ สงวนสมบัติ (สมัยที่ 2) | ดูนก ครั้งที่ 2 | 14 กันยายน 2550 | แทนคุณ จิตต์อิสระ | ถูก |
| 25. | ปฏิภาค มีสมบูรณ์พูนสุข (สมัยที่ 2) | โลกศิลปะ ครั้งที่ 2 | 21 กันยายน 2550 | เอก ฮิมสกุล | ถูก |
| ประกาศผลโหวต แฟนพันธุ์แท้แห่งปี 2007 | ประกาศผลโหวต แฟนพันธุ์แท้แห่งปี 2007 | ประกาศผลโหวต แฟนพันธุ์แท้แห่งปี 2007 | 28 กันยายน 2550   5 ตุลาคม 2550 | แทนคุณ จิตต์อิสระ   เอก ฮิมสกุล |  |
ผลคะแนนแฟนพันธุ์แท้แห่งปี 2007 > รอบคัดเลือก

| ลำดับ คะแนน | ลำดับการแข่งขัน | อันดับโพลล์ | ชื่อ | 3 วินาที | คำถาม - คำตอบ | จิ๊กซอว์ | คุณสมบัติ | คะแนนรวม |
| --- | --- | --- | --- | --- | --- | --- | --- | --- |

| 23 | 1 | 19 | สรรัตน์ ละคร จักร ๆ วงศ์ ๆ | 20 | 0 | 0 | 0 | 20 |

| 10 | 2 | 16 | ประจวบ รถมือสอง | 25 | 25 | 5 | 10 | 65 |

| 13 | 3 | 13 | วราห์ ไอ้มดแดง | 21 | 20 | 0 | 10 | 51 |

| 20 | 4 | 14 | สุธน แมนเชสเตอร์ยูไนเต็ด | 24 | 0 | 0 | 0 | 24 |

| 1 | 5 | 4 | อารัณย์ มวยปล้ำ | 25 | 25 | 25 | 25 | 100 |

| 17 ร่วม | 6 | 17 | นักรบ คนรักวัง | 17 | 0 | 0 | 25 | 42 |

| 17 ร่วม | 7 | 22 | ธนัท จตุคามรามเทพ | 17 | 0 | 0 | 25 | 42 |

| 21 | 8 | 24 | ธนปกรณ์ พระราชประวัติ รัชกาลที่ ๖ | 13 | 0 | 0 | 10 | 23 |

| 7 | 9 | 10 | สมหวัง เปลือกหอย | 19 | 25 | 25 | 15 | 84 |

| 9 | 10 | 12 | พีรพงษ์ กันดั้ม | 24 | 20 | 0 | 25 | 69 |

| 16 | 11 | 11 | กฤตธี เทนนิส | 14 | 20 | 10 | 0 | 44 |

| 19 | 12 | 15 | ชรินรัตน์ อุดม แต้พานิช | 6 | 0 | 25 | 0 | 31 |

| 14 | 13 | 21 | สมชาย HOLLYWOOD | 24 | 25 | 0 | 0 | 49 |

| 5 | 14 | 9 | นิภาวรรณ สิ่งมหัศจรรย์ของโลก | 23 | 25 | 25 | 15 | 88 |

| 22 | 15 | 7 | สมบุญ ไอ้มดแดง | 2 | 20 | 0 | 0 | 22 |

| 15 | 16 | 18 | ผกามาศ เพลงลูกทุ่ง | 22 | 0 | 25 | 0 | 47 |

| 3 ร่วม | 17 | 6 | วัชระ ดูนก | 25 | 25 | 25 | 15 | 90 |

| 11 | 18 | 2 | ศิวพร แฮร์รี่ พอตเตอร์ | 19 | 20 | 0 | 25 | 64 |

| 2 | 19 | 3 | เจนวิทย์ แสตมป์ไทย | 23 | 25 | 25 | 20 | 93 |

| 8 | 20 | 20 | ธนเดช จตุคามรามเทพ | 23 | 25 | 0 | 25 | 73 |

| 3 ร่วม | 21 | 1 | ปฏิภาค โลกศิลปะ | 25 | 25 | 25 | 15 | 90 |

| 6 | 22 | 8 | ดนัย ศิษย์พระพิฆเนศ | 12 | 25 | 25 | 25 | 87 |

| 12 | 23 | 5 | ชัชวนันท์ แผ่นดินมังกร | 18 | 20 | 0 | 25 | 63 |

| - | - | 23 | คมกฤช ฟุตบอลไทย | - | - | - | - | - |